Harald Rodlauer

Harald Rodlauer (født ca. 1966) er en østerriksk tidligere skihopper og nåværende trener.

Han deltok i den tysk-østerrikske hoppuka og verdenscupen i årene 1984-1992, men greide bare én gang å ta poeng i verdenscupen (blant de 15 beste). 9.-plassen i Oberstdorf 30. desember 1986 ga ham 7 poeng og 57.-plass sammenlagt sesongen 1986/87. Den sesongen var også hans beste sammenlagt i Hoppuka, med 33.-plass. I kontinentalcupen ble han nummer 34 sammenlagt i 1991/92.

Etter at han ga seg som skihopper, jobbet han i politiet, og var trener for det østerrikske C-landslaget i kombinert, samt arbeidet administrativt for det østerrikske skiforbundet. I 2009 ble han hovedtrener for det italienske kombinertlandslaget.Kleine Zeitung: Trainiert werden nur noch italienische Adler (29. mai 2009, besøkt 4. desember 2011) Han sluttet våren 2011 på grunn av uenighet med ledelsen i det italienske skiforbundetFIS Nordic Combined: Rodlauer resigns (4. april 2011, besøkt 4. desember 2011), og ble deretter ansatt som hovedtrener for det østerrikske kvinnelandslaget i hopp. Han etterfulgte Sepp Walluschnig, som ble assistenttrener for mennenes B-landslag.Ladies-Skijumping.com: Austria: Harald Rodlauer replaces Sepp Walluschnig (19. mai 2011, besøkt 4. desember 2011)

Rodlauer er også aktiv som lokalpolitiker på hjemstedet Traboch, i Trabocher Volkspartei, som er den lokale avdelingen av Österreichische Volkspartei.Steirische Volkspartei: Bgm. Toblier wieder Spitzenkandidat (udatert, besøkt 4. desember 2011)

Referanser

 Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

 Eksterne lenker 


Kategori:Østerrikske skihoppere
Kategori:Østerrikske skihopptrenere
Kategori:Fødsler i 1966